Унесла пэўныя заўвагі і старшыня Віцебскага абласнога аддзялення Саюза пісьменнікаў Беларусі Тамара Краснова-Гусачэнка. На яе думку, варта шырэй прадстаўляць і ў культурнай прасторы наогул, і на фестывалі ў прыватнасці, літаратуру: “Фестывалі і конкурсы, якія праходзяць у нашай краіне, у асноўным музычныя. Але ж раней паэтычныя канцэрты збіралі мноства слухачоў, цэлыя стадыёны. Сёлета ў Маладзечне з поспехам прайшоў асобны канцэрт паэзіі – значыць, патрэба ў гэтым ёсць. І вельмі хацелася б, каб на “Славянскім базары” таксама з’явіліся пляцоўкі для літаратуры”.